ट्रांसफार्मर में ब्लॉस्ट, 3 घंटे अस्पताल की बिजली बंद
मेडिकल कॉलेज हॉस्पिटल में गुरुवार को ट्रांसफार्मर ब्लॉस्ट होने की वजह बिजली बंद हो गई। इससे तीन घंटे तक सप्लाई ठप रही। हॉस्पिटल में मौजूद जनरेटर की कैपेसिटी इतनी है कि सिर्फ तीन वार्डों में ही बिजली व्यवस्था रही। इसके अलावा अन्य वार्डों के मरीजों को बिना बिजली के ही रहना पड़ा। मेडिकल कॉलेज की मान्यता मिलने के बावजूद प्रबंधन बिजली के विकल्प की व्यवस्था बेहतर ढंग से नहीं हो पाई है। प्रबंधन भी इसमें उदासीन है।
हॉस्पिटल में दोपहर लगभग 2.30 बजे ट्रांसफार्मर में ब्लॉस्ट हुआ। पूरे हॉस्पिटल का लाइन बंद हो गया। लेकिन काफी मशक्कत के बाद भी ट्रांसफार्मर में सुधार नहीं हुआ। इससे शहर में सप्लाई होने वाले ट्रांसफार्मर से लाइन जोड़कर सप्लाई शुरू किया गया। हॉस्पिटल में मौजूद 7 किलो वाट का डीजल जनरेटर से आईसीसीयू, एसएनसीयू व इमरजेंसी वार्ड में ही बिजली की व्यवस्था हो पाया। वहीं ऑपरेशन थिएटर औ माइनर ओटी हाई वोल्टेज मशीनें होने की वजह से बिजली सप्लाई प्रभावित रही। इससे माइनर ओटी में एक्सीडेंटल वाले मरीजों का इनवर्टर लाइट से मलहम-पट्टी किया गया।
ब्लड जांच और सीटी स्कैन मशीनें भी रहीं बंद: बिजली सप्लाई प्रभावित होने की वजह से हॉस्पिटल में तीन घंटे तक ब्लड जांच, सीटी स्कैन, सोनोग्राफी, डिजिटल एक्स-रे नहीं हो पाया। हॉस्पिटल में सिर्फ 7 किलो वाट का जनरेटर है, लेकिन यहां सिटी स्कैन, सोनोग्राफी और सेंटर लैब की अधिक वाट की मशीनों का लोड नहीं ले पाया।
राजनांदगांव. माइनर ओटी में इनवर्टर लाइट से किया गया मरीजों का इलाज।
वार्डों में यूपीएस लगाएंगे
ट्रांसफार्मर में लोड बढ़ने की वजह से ब्लास्ट हुआ होगा। जनरेटर की मदद से आईसीसीयू, एसएनसीयू और इमरजेंसी वार्ड में सप्लाई रही। सभी वार्डों में यूपीएस लगाए जाएंगे।प्रपोजल तैयार कर भेज दिया गया है। डॉ. केके सहारे, अधीक्षक मेडिकल हॉस्पिटल
hin_Deva hin_Deva hin_Deva hin_Deva hin_Deva bho_Deva hin_Deva